CELEX: 62015TN0231
Language: fi
Date: 2015-05-05 00:00:00
Title: Asia T-231/15: Kanne 5.5.2015 – Haswani v. Euroopan unionin neuvosto

29.6.2015   
            
            
               FI
            
            
               Euroopan unionin virallinen lehti
            
            
               C 213/40
            
         Kanne 5.5.2015 – Haswani v. Euroopan unionin neuvosto
   (Asia T-231/15)
   (2015/C 213/65)
   Oikeudenkäyntikieli: ranska
   
      Asianosaiset
   
   
      Kantaja: George Haswani (Yabroud, Syyria) (edustaja: asianajaja G. Karouni)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 6.3.2015 annetun neuvoston täytäntöönpanoasetuksen (EU) 2015/375 kantajaa koskevilta osin
            
         
               —
            
            
               kumoamaan Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 6.3.2015 annetun neuvoston täytäntöönpanopäätöksen (YUTP) 2015/383 kantajaa koskevilta osin
            
         
               —
            
            
               tämän seurauksena määräämään George Haswanin nimen poistettavaksi edellä mainittujen toimien liitteistä
            
         
               —
            
            
               velvoittamaan neuvoston maksamaan 7 00  000 euroa korvauksena kaikista aiheutuneista vahingoista
            
         
               —
            
            
               velvoittamaan neuvoston vastaamaan omista oikeudenkäyntikuluistaan sekä kantajan oikeudenkäyntikuluista, jotka se täsmentää oikeudenkäyntimenettelyn aikana.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, jonka mukaan puolustautumisoikeuksia, oikeutta ennakkokuulemiseen ja oikeutta oikeudenmukaiseen oikeudenkäyntiin on loukattu
            
         
               2)
            
            
               Toinen kanneperuste, jonka mukaan perusteluvelvollisuutta on laiminlyöty siltä osin kuin riidanalaisten toimien perustelut olivat riittämättömät ja epätäsmälliset
            
         
               3)
            
            
               Kolmas kanneperuste, joka perustuu ilmeiseen arviointivirheeseen ja todisteiden puuttumiseen, koska kantajaa vastaan toteutetuille rajoittaville toimenpiteille ei ole todellista ja vakavasti otettavaa perustetta
            
         
               4)
            
            
               Neljäs kanneperuste, jonka mukaan suhteellisuusperiaatetta on loukattu.
            
         
               5)
            
            
               Viides kanneperuste, joka liittyy kantajan vahingonkorvausvaatimukseen.